**The Blackstone Group, L.P.** (NYSE: BX) on yhdysvaltalainen julkinen pääomasijoitusyhtiö, jonka kotipaikka on New York City.  Blackstonella on lisäksi puolen tusinaa muuta toimistoa Yhdysvalloissa, Euroopassa ja Aasiassa (Lontoossa, Luxemburissa, Menlo Parkissa, Mumbaissa, Hongkongissa ja Pekingissä). Blackstone on maailman suurin maailmanlaajuisten vaihtoehtoisten omaisuudenhoito- ja rahoitusneuvontapalvelujen tarjoaja. Yhtiö on kasvanut viime vuosien aikana maailmanlaajuisesti rahoitusalan suurimpien ja vaikutusvaltaisimpien joukkoon. Vuonna 2020 sen hallinnoimat varat nousivat 584 miljardiin dollariin. Blackstonen kiinteistösijoitusten määrä on vuonna 2020 arvioitu 325 miljardin suuruiseksi, joka tekee yhtiöstä maailman suurimman kiinteistöjen hallinnoijan.

Blackstonen perustaja Stephen A. Schwarzman Davosin World Economic Forumissa.
Blackstone Group on yksi suurimmista velkavetoisten LBO-yrityskauppojen tekijöistä. Yrityksen kiinteistöliiketoiminta on ollut myös aktiivista, mikä on näkynyt useiden korkean profiilin kiinteistöhankintojen muodossa. Blackstonen merkittävimpiin ja tunnetuimpiin sijoituksiin kuuluvat Hilton Hotels Corporation, Equity Office Properties, Allied Waste, AlliedBarton, United Biscuits, Freescale Semiconductor, Nielsen Company, Legoland, Universal Studios Theme Parks, Biomet, Deutsche Telekom (4,5 %), Michaels Stores ja Travelport. 

Blackstone on viime vuosina keskittynyt kestävän kehityksen alotteisiin, tavoittelemalla 15% vähennystä hiilidioksidipäästöissä kaikissa uusissa ohjausinvestoinneissa, laajentamalla aurinkopaneelikapasiteettia (esimerkiksi asentamalla 9,600 aurinkopaneelia New York Cityyn), sekä tavoittelemalla 50% energiankulutussäästöjä toimistosijoituskohteissa investoimalla sisävalaistusteknologiaan.

Historia
--------

Blackstonen perustivat 1985 yritysten hankinta- ja sulauttamistoimintaan keskittyneeksi investointipankiksi Peter G. Peterson ja Stephen A. Schwarzman, jotka olivat aikaisemmin työskennelleet yhdessä Lehman Brothers, Kuhn, Loeb Inc.:lla. Seuraavan kahden vuosikymmenen aikana Blackstone kehittyi yhdeksi maailman suurimmista yksityisistä pääomasijoitusyhtiöistä. Vuonna 2007 Blackstone listautui pörssiin (engl. *IPO*) ja sai 4 miljardia dollaria vastineeksi hieman alle 15 prosentin osuudesta yhtiön osakekannasta. Blackstone oli yksi ensimmäisistä suurista pääomasijoitusyhtiöistä, jotka listattiin pörssiin. *lähde?*

Blackstonen perustaja Peter G. Peterson oli aikaisemmin Lehman Brothers, Kuhn, Loeb Inc.:n toimitusjohtaja.
Vuonna 1996 Blackstone oli mukana tapauksessa, jossa yrityksen osakas, tunnettu roskalaina-asiantuntija Mikael Salovaara, joutui skandaalinkäryisesti eroamaan syytettynä olemattoman kaupan junailusta, johon oli liitetty Bucyrus-Erie Company. Salovaara oli siirtynyt 1994 Goldman Sachsilta Blackstonelle.

Vuonna 2019 Blackstone osti singaporelaiselta GLP:ltä varastotiloja 18,7 miljardilla Yhdysvaltain dollarilla.

Pääkilpailijat
--------------

|  |  |  |
| --- | --- | --- |
| * Apollo Management
* Bain Capital
* Carlyle Group
* Cerberus Capital Management
 | * Clayton, Dubilier & Rice
* Forstmann Little & Co
* HM Capital Partners
* Heico Companies
 | * KKR
* Thomas H. Lee Partners
* TPG Capital
 |

Lähteet
-------

1. 1 2 3  Blackstone’s Full Year and Fourth Quarter 2012 Earnings (PDF) *lehdistötiedote*. Blackstone.  Arkistoitu 22.2.2014. Viitattu 9.6.2013. (englanniksi)
2. ↑  Chibuike Oguh: Blackstone raises $20.5 billion for largest ever real estate fund *Reuters*.  12.9.2019. Viitattu 19.11.2020. (englanniksi)
3. ↑  Overview Blackstone Group.  Arkistoitu 5.8.2009. Viitattu 17.6.2009. (englanniksi)
4. ↑  Blackstone: 3Q 2020 EPR Blackstone *blackstone.com*.  28.10.2020.
5. ↑  Blackstone is World’s Largest Commercial Landlord: Fortune *The Real Deal New York*.  18.2.2020. Viitattu 19.11.2020. (englanniksi)
6. ↑  Blackstone: Blackstone *www.blackstone.com*. Viitattu 19.11.2020.
7. ↑  Strom, Stephanie: Investment 'Vulture' Leaves Blackstone *The New York Times*.  8.10.1996. Viitattu 17.6.2009. (englanniksi)
8. ↑  Wayne, Leslie: COMPANY NEWS; Former Goldman Official To Be Blackstone Partner *The New York Times*.  26.8.1994. Viitattu 17.6.2009. (englanniksi)
9. ↑

Aiheesta muualla
----------------

* Blackstone Group (englanniksi)